Jobo 4 | Beibele Inthaneteng | Phetolelo ya Lefase le Lefsa
4 Elifase+ wa Themane a araba a re: 2 “Ge motho a ka leka go ntšha lentšu a bolela le wena, na o tla felelwa ke matla?Eupša ke mang a ka itshwarago a se bolele? 3 Bona! O phošolotše ba bantši,+Le gona diatla tše di fokolago o be o fela o di matlafatša.+ 4 Bao ba kgopšago, mantšu a gago a be a ba tsoša;+Le gona matolo a fokolago o be o a tiiša.+ 5 Eupša bjale di tlela wena, gomme o felelwa ke matla;Di kgoma wena, gomme o a ferekana. 6 Na borapedi bja gago ga se bjona motheo wa kholofelo ya gago?Na kholofelo ya gago ga se wa e bea go botegeng+ ga ditsela tša gago? 7 Hle gopola se: Ke mang motho wa go hloka molato yo a kilego a hwa?Le gona ke kae moo moloki+ a kilego a fedišwa? 8 Go ya kamoo ke bonego ka gona, bao ba rerago tše di gobatšagoLe bao ba bjalago mathata, ke tšona tšeo ba tlago go di buna.+ 9 Ba bolawa ke mohemo wa Modimo,Le gona ka pefelo ya gagwe ba a fela. 10 Go kwala go rora ga tau le modumo wa tawana, Eupša meno a ditawana tša mariri a a robega. 11 Tau e a hwa ge e se na seo e se jago,Gomme bana ba tau ba a arogana. 12 Bjale lentšu le tlišitšwe go nna ka go khukhuna,Tsebe ya ka e kwele ge le hebehebetšwa,+ 13 Ke le dikgopolong tše di ferekanyago tša diponong tša bošego,Ge batho ba robetše boroko bja matlogadibešong. 14 Ke ile ka tlelwa ke letšhogo le go thothomela,Marapo a ka ka moka a ile a tlala letšhogo. 15 Gwa feta selo* se sengwe pele ga sefahlego sa ka;Meriri ya mmeleng wa ka ya ema. 16 Selo seo sa ema pho,Eupša ka se lemoge ponagalo ya sona;Ka bona sebopego se itšego pele ga mahlo a ka;Gwa homola, ke moka ka kwa lentšu le re: 17 ‘Na motho wa nama le madi a ka feta Modimo ka go loka?Goba na motho a ka hlweka go feta Modiri wa gagwe?’ 18 Bona! Ga a bote bahlanka ba gagwe,Barongwa ba gagwe o ba bona molato. 19 Go bjalo gakaakang ka bao ba dulago dintlong tša leraga,Bao motheo wa bona o lego leroleng!+Motho o ba pšhatlaganya kapejana kudu go feta ge a pšhatlaganya tshwele. 20 Go tloga mesong go fihla mantšiboa ba a pšhatlaganywa;Go se motho yo a šetšago gore ba fedišetšwa ruri. 21 Na thapo ya bona ya tente ga se ya gogwa go bona?Ba bolawa ke go hloka bohlale.
^ Goba, “motho wa moya.” Ka Seheberu ke ruʹach. Bona Lemetletšo 6.